### Beslutninger

Sagens behandling blev udsat i byrådets møde den 8. oktober 2025.

###

BESLUTNINGSFORSLAG FRA V, KF, LA OG DD

Venstre, Konservative, Liberal Alliance og Danmarksdemokraterne i [adresse] foreslår at byrådet beslutter at der igangsættes en evaluering af de faktiske konsekvenser af lukningen af [adresse] for biltrafik. Da lukningen allerede er gennemført, forventes evalueringen at bygge på dokumenterede data og erfaringer – såvel kvantitative som kvalitative. Formålet er at give byrådet et fyldestgørende grundlag for eventuelle justeringer og for fremtidige beslutninger om trafik og byrum. Forhold, der skal belyses Evalueringen skal konkret afdække, hvordan trafikken siden lukningen af [adresse] har omfordelt sig til følgende veje, og hvilke konsekvenser det har medført:

- Kystvejen

- Skolebakken

- Havnegade

- Ringgaden

- [adresse]

- Silkeborgvej

- [adresse]

- [adresse]

- Thorvaldsensgade

- [adresse]

- Vestergade

- Langelandsgade

- Ny munkegade

- [adresse]

- Thunøgade

- [adresse]

1. Trafikale konsekvenser

Trafikafvikling og trafikmængder på de nævnte veje:

- Ændringer i antal biler pr. tidsenhed (myldretider / spidsbelastning).

- Ændringer i gennemsnitlige rejsetider og kølængder.

- Hvor stor del af trafikken, der tidligere benyttede [adresse] gennemkørselsruter, nu bruger de nævnte veje som alternativ.

Kapacitet og trængsel:

- Om de nævnte veje oplever overbelastning, særligt i spidsbelastninger.

- Eventuel øget ventetid i lyskryds, svingbaner og kryds.

Kollektiv trafik:

- Hvordan busser og evt. letbane påvirkes, er der kommet flere rejsende som følge af ændringerne

Cykel- og gangtrafik:

- Fremkommelighed, sikkerhed og tryghed for cyklister og fodgængere på de nævnte veje.

Udryknings- og servicekøretøjer:

- Adgang og responstider via de nævnte veje.

- Eventuelle rapporterede problemer.

2. Miljø- og klimaforhold

Luftkvalitet og støj:

- Målinger før og efter lukningen på de nævnte veje.

- Kortlægning af eventuel stigning i forurening på veje med øget trafik.

CO2-udledning og brændstofforbrug:

- Beregning af merforbrug og merudledning som følge af omlagt trafik.

3. By- og byrumsliv

Erhverv og handelsliv:

- Tilgængelighed, kundetilgængelighed, varelevering og omsætning.

- Der ønskes inkluderet input fra minimum følgende parter, hvorledes de oplever ændringerne: Erhverv [adresse] og [adresse] håndværkerforening.

Byrum og offentlige arealer:

- Brug og oplevelse af torvet og omkringliggende byrum efter lukningen.

4. Tilgængelighed og mobilitet

- Adgang for borgere med nedsat mobilitet: parkering, afsætning, stigning etc.

- Parkeringsforhold: ændringer efter trafikomlægninger. Herunder håndværkerparkering.

- Alternative mobilitetsformer: bus, cykel, samkørsel mv.

5. Økonomiske konsekvenser

- Omkostninger for kommunen: vejvedligehold, trafikregulering mv.

- Indtægter / tab for erhverv: ændret kundetrafik.

- Eventuelle kompensations- eller støtteforanstaltninger for virksomheder.

6. Samlet vurdering og anbefalinger

- Helhedsvurdering af positive og negative effekter på trafik, miljø, byrum, erhvervsliv og tilgængelighed.

- Forslag til justeringer og afbødende foranstaltninger.

- Overvejelser om permanente løsninger for de nævnte veje, fx prioritering af kollektiv trafik og cyklister.

7. Metode og tidsplan

- Kombineret brug af datamålinger, trafikmodeller og borgere/erhvervsdrivendes input.

- Data før og efter lukningen på alle nævnte veje.

- Involvering af interessenter: beboere, erhverv, busoperatører, ambulancetjeneste mv.

- Tidsplan: første delrapport inden 4 uger, endelig rapport med anbefalinger inden 12. november 2025

John Pedersen, Byrådsmedlem, Venstre

Johnnie Johansen, Ib Kristensen, Konservative

Dan Christensen, Byrådsmedlem, Liberal Alliance

Johnnie Lauridsen, Byrådsmedlem, Danmarksdemokraterne.

### Sagsforløb

Udvalg: [adresse]

Dato: 29-10-2025

Annemette Madsen: 10

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 29. oktober 2025 om magistratsbehandling af forslaget.

Sagen bedes tilbagesendt byrådet via Magistraten.